Document ID: 32005R1686

KOMISJONI MÄÄRUS (EÜ) nr 1686/2005,
14. oktoober 2005,
millega määratakse kindlaks 2004/2005. turustusaastal kehtivad põhitoodangumaksud ja lisamaksu koefitsient suhkrusektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, (1) eriti artikli 15 lõike 8 esimest taanet ja artikli 16 lõiget 5,
ning arvestades järgmist:
(1)
Komisjoni 20. veebruari 2002. aasta määruse (EÜ) nr 314/2002 (milles sätestatakse suhkrusektori kvoodisüsteemi kohaldamise üksikasjalikud eeskirjad) (2) artikliga 8 nähakse ette, et põhitoodangumaksu ja B-maksu summad ning taotluse korral määruse (EÜ) nr 1260/2001 artikli 16 lõikes 2 osutatud koefitsient määratakse suhkru, isoglükoosi ja inuliinisiirupi puhul eelmise turustusaasta suhtes kindlaks enne 15. oktoobrit.
(2)
Komisjoni 17. augusti 2004. aasta määrusega (EÜ) nr 1462/2004, milles vaadatakse läbi B-toodangumaksu ülemmäär ja muudetakse B-suhkrupeedi miinimumhinda suhkrusektoris 2004/2005. turustusaastaks, (3) tõsteti määruse (EÜ) nr 1260/2001 artikli 15 lõike 4 esimeses taandes nimetatud B-toodangumaksu ülemmäär 37,5 %ni valge suhkru sekkumishinnast.
(3)
2004/2005. turustusaasta kohta vastavalt määruse (EÜ) nr 1260/2001 artikli 15 lõigetele 1 ja 2 registreeritud tõenäolise kogukahjumi põhjal tuleb vastavalt nimetatud artikli lõigetele 4 ja 5 põhitoodangumaksu summaks 2 % ja B-maksu summaks 37,5 %, mis on kindlaks määratud vastavalt nimetatud artikli lõike 3 teise lõigu esimesele taandele ja määruse (EÜ) nr 1462/2004 esimesele artiklile.
(4)
Määruse (EÜ) nr 1260/2001 artikli 16 lõikega 1 nähakse ette lisamaks juhul, kui vastavalt artikli 15 lõigetele 1 ja 2 täheldatud kogukahjumit ei kaeta täielikult põhitoodangumaksust ja B-maksust saadud tuludest. 2004/2005. turustusaastal ulatub katmata kogukahjum 133 529 997 euroni. Seetõttu tuleb kindlaks määrata määruse (EÜ) nr 1260/2001 artikli 16 lõikes 2 nimetatud koefitsient. Koefitsiendi kindlaks määramisel tuleb arvesse võtta 2003/2004. turustusaastaks kindlaks määratud toetusi ühenduse liikmesriikidele 30. aprilli 2004. aasta seisuga.
(5)
Suhkruturu korralduskomitee ei ole eesistuja määratud tähtaja jooksul oma arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Suhkrusektori põhitoodangumaksud kehtestatakse 2004/2005. turustusaastaks järgnevalt:
a)
12,638 eurot valge suhkru tonni kohta A- ja B-suhkru põhitoodangumaksuna,
b)
236,963 eurot valge suhkru tonni kohta B-suhkru B-maksuna,
c)
5,330 eurot kuivaine tonni kohta A- ja B-isoglükoosi põhitoodangumaksuna,
d)
99,424 eurot kuivaine tonni kohta B-isoglükoosi B-maksuna,
e)
12,638 eurot suhkru või isoglükoosi ekvivalendina väljendatud kuivaine tonni kohta A- ja B-inuliinisiirupi põhitoodangumaksuna,
f)
236,963 eurot suhkru või isoglükoosi ekvivalendina väljendatud kuivaine tonni kohta B-inuliinisiirupi B-maksuna.
Artikkel 2
2004/2005. turustusaastaks on määruse (EÜ) nr 1260/2001 artikli 16 lõikes 2 ette nähtud koefitsient Tšehhi Vabariigi, Läti, Leedu, Ungari, Poola, Sloveenia ja Slovakkia puhul 0,27033 ja teiste liikmesriikide puhul 0,15935.
Artikkel 3
Käesolev määrus jõustub kolmandal päeval pärast Euroopa Liidu Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. oktoober 2005

Labels: 17
19
15